Vladislav Koržets

Vladislav Koržets (sündinud 9. septembril 1951 Krasnojarski krais Partizanskoje külas) on eesti kirjanik ja ajakirjanik. Koržets sündis Eesti ja Poola päritolu vanemate lapsena Siberis. Pärast Eesti taasiseseisvumist ja NSV Liidu lagunemist jäi Koržets kodakondsuseta. 2006. aastal taotles ta Eesti kodakondsust ja sai selle 2007. aastal. Koržets õppis Tallinna 44. Keskkoolis, Tallinna Kaugõppe Keskkoolis (1970) ning Ehitus- ja Mehaanikatehnikumis; lõpetas 1974 Tallinna Pedagoogilise Instituudi matemaatikaõpetajana. Tema esimene humoresk avaldati 1974. aastal Noorte Hääles. Aastatel 1976–1995 töötas ta ajakirjas Pikker, 1992–1995 oli selle toimetaja. Lisaks humoreskidele on ta kirjutanud estraadipalu, näidendeid nii lastele kui ka täiskasvanutele, kuuldemänge, stsenaariume ja laulusõnu. Koržets on ka ise estraadil esinenud. Ta on Eesti Kirjanike Liidu liige. Kuulus 1980. aastatel kirjandusrühmitusse Närbujad. Vladislav Koržets on kirglik kalamees ning tuntud nii loodushoiu, kalapüügi kui ka kalatoitude populariseerijana. Ta on 2008. aasta jaanuaris asutatud huvikalastajate ühenduse Koos Kalale juhatuse esimees. 2002. aastani oli Koržets ajakirja Kalastaja peatoimetaja. Koržetsil oli lapsena roll filmis "Viini postmark". Ta oli aastaid Eesti Televisiooni keskkonnasaate "Osoon" saatejuht. Vladislav Koržets on Harri Lehiste Kodanik Männikese lugude nimitegelase prototüüp. 1988 Oskar Lutsu huumoripreemia Karskusühingu aukiri 2011 Valgetähe V klassi teenetemärk 2016 Eesti Kultuurkapitali kirjanduse sihtkapitali aastapreemia („Laulud või nii“) 2017 Eesti looduskaitsemärk "Eeter" (estraadinäidend; 1982) "Taevane muna" (kuuldemäng; 1982) "Näärila ja Närula" (lastenäidend; Noorsooteatris 1983) "Karoliine hõbelõng" (stsenaarium; Tallinnfilm, 1985) "Koll Kalli" (lastenäidend; Nukuteatris 1985) "Sirkuse sildi all" (estraadinäidend; 1986) "Tühivaim" (Noorsooteatris 1986) ETV telelavastus 1988 – lavastaja Eero Spriit, osades Guido Kangur, Anu Lamp, Lauri Nebel, Helene Vannari ja Aarne Üksküla; muusikaline kujundus Olav Ehala. "HEA ehk Hirmus Eesti Asi ehk Rahvarinne, tegutse!" (Ugalas 1988) "Üks tüdruk, nimi Merike". Eesti Raamat 1982 "On nigu on". EKP Keskkomitee Kirjastus 1989 "Õngitsemine". Kalastaja Raamat 2003, ISBN 9985788842 "Koržetsi kalaraamat". Forma Media 2006, ISBN 9789985968338 "Eesti kalaluule antoloogia." Koostanud Vladislav Koržets. Tallinn, 2021. Väljaandja Sõnavald OÜ. 728 lk. ISBN 978-9949-9843-5-0. "Haug talilandiga" Kalastaja nr 26 "Vladislav Koržets taotleb Eesti kodakondsust". EPL. 1. august 2006. Vaadatud 11. veebruaril 2013. Allar Viivik (17. detsember 2007). "Vladislav Koržetsist sai lõpuks Eesti kodanik". Õhtuleht. Vaadatud 11. veebruaril 2013. Raamat. Kirjanduslik mälumäng. 2012. Lk. 556. Eesti riiklike teenetemärkide kavaleride andmebaas presidendi kantselei kodulehel (president.ee). Vladislav Koržets andmebaasis MusicBrainz (inglise keeles) Kaire Kenk "Vladislav Koržets: "Kalatoidud olgu lihtsad!"" SL Õhtuleht, 21. jaanuar 2006 Kristiina Nurmis Vladislav Koržets "Kalaraamat", 1. veebruar 2007 (raamatuarvustus) Vladislav Koržetsi kala- ja eluretseptid Elukiri, 2007 Liivi Šein Vladislav Koržets kurdab lupjunud huumorisoont EPL, 20. juuni 2009 Jüri Aarma "Kui riigis on midagi lahti, tuleb hakata kinni panema" Maaleht, 10. september 2009 (intervjuu Vladislav Koržetsiga) "Kuri karjas: Vladislav Koržets" ERR, 10.11.2012 (saatejuhid Kaur Kender ja Olavi Ruitlane) "Siin me oleme: Vladislav Koržets" ERR, 15.09.2011 (saatejuhid Maris Üksti ja Tõnu Peadru) "Päevatee: Vladislav Koržets" ERR, 10.01.2005 (saatejuht Peeter Hein) "Tähelaev: Vladislav Koržets" ETV, 2007 (saatejuht Andres Raid)